CELEX: 32021D0355
Language: et
Date: 2021-02-25 00:00:00
Title: Komisjoni otsus (EL) 2021/355, 25. veebruar 2021, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (teatavaks tehtud numbri C(2021) 1215 all) (EMPs kohaldatav tekst)

26.2.2021   
               
               
                  ET
               
               
                  Euroopa Liidu Teataja
               
               
                  L 68/221
               
            
         KOMISJONI OTSUS (EL) 2021/355,
         25. veebruar 2021,
         milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3
         
            
               (teatavaks tehtud numbri C(2021) 1215 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ, (1) eriti selle artiklit 11,
         ning arvestades järgmist:
         
                     (1)
                  
                  
                     Alates 2013. aastast eraldatakse liidu heitkogustega kauplemise süsteemi (ELi HKS) kuuluvate käitiste käitajatele lubatud heitkoguse ühikuid (LHÜd) reeglina enampakkumise teel. Tingimustele vastavad käitajad saavad kauplemisperioodil 2021–2030 siiski jätkuvalt tasuta LHÜsid. Igale sellisele käitajale eraldatavate LHÜde kogus määratakse kindlaks direktiivis 2003/87/EÜ ja komisjoni delegeeritud määruses (EL) 2019/331 (2) sätestatud üleliiduliste ühtlustatud eeskirjade alusel.
                  
               
                     (2)
                  
                  
                     Liikmesriigid pidid esitama komisjonile 30. septembriks 2019 oma riiklikud rakendusmeetmed, mis sisaldavad nende territooriumil asuvate direktiiviga 2003/87/EÜ hõlmatud käitiste loetelu ning teavet tootmistegevuse, soojuse ja gaaside ülekande, elektritootmise ja heitkoguste kohta käitiseosa tasandil võrdlusperioodi viie aasta jooksul (2014–2018) kooskõlas delegeeritud määruse (EL) 2019/331 IV lisaga.
                  
               
                     (3)
                  
                  
                     Andmete kvaliteedi ja võrreldavuse tagamiseks kasutasid liikmesriigid vastavalt delegeeritud määruse (EL) 2019/331 artikli 14 lõikele 1 oma riiklike rakendusmeetmete esitamisel komisjoni ette nähtud elektroonilist vormi, mis sisaldas asjaomaseid andmeid iga käitise kohta. Liikmesriigid esitasid ka metoodikaaruande, milles kirjeldati, kuidas ametiasutused andmeid kogusid.
                  
               
                     (4)
                  
                  
                     Kuna esitatud teabe ja andmete hulk oli suur, analüüsis komisjon kõigepealt kõigi riiklike rakendusmeetmete täielikkust. Kui komisjon leidis, et esitatud teave on puudulik, palus ta asjaomasel liikmesriigil esitada täiendavat teavet. Vastuseks sellele esitasid asjaomased ametiasutused riiklike rakendusmeetmete täiendamiseks asjakohast lisateavet.
                  
               
                     (5)
                  
                  
                     Seejärel hindas komisjon riiklikke rakendusmeetmeid direktiivis 2003/87/EÜ ja delegeeritud määruses (EL) 2019/331 sätestatud kriteeriumide alusel, võttes arvesse komisjoni poolt liikmesriikidele koostatud juhenddokumente, mis avaldati 2020. aasta jaanuarist aprillini. Need andmete kooskõla kontrollid olid riiklike rakendusmeetmete hindamise teine etapp.
                  
               
                     (6)
                  
                  
                     Riiklike rakendusmeetmete kooskõla kontrolliti iga liikmesriigi ja iga käitise puhul eraldi ning võrdluses teiste sama sektori käitistega. Selle põhjaliku hindamise osana analüüsis komisjon nii andmete omavahelist kooskõla kui ka kooskõla delegeeritud määruses (EL) 2019/331 4. etapi jaoks sätestatud üleliiduliste eeskirjadega LHÜde tasuta eraldamiseks ühtlustatud viisil. Komisjon uuris käitiste vastavust LHÜde tasuta eraldamise tingimustele, käitiste jaotust käitiseosadeks ja käitiseosade piire, et kasutada õiget võrdlusalust. Kuna andmeid kasutatakse võrdlusaluste muudetud väärtuste arvutamiseks, pööras komisjon erilist tähelepanu heitkoguste seostamisele iga käitiseosaga. Lisaks analüüsis komisjon üksikasjalikult andmeid, mis käsitlesid käitiste varasemate, võrdlusperioodi tootmistasemete arvutamist, kuna need andmed mõjutavad oluliselt LHÜde eraldamist. Komisjon uuris ka seda, kas käitise kandmine riiklike rakendusmeetmete loetellu on kooskõlas direktiivi 2003/87/EÜ I lisa sätetega.
                  
               
                     (7)
                  
                  
                     Lisaks analüüsiti põhjalikult selliste konkreetsete käitiste andmeid, mis on mõjutanud võrdlusaluste muudetud väärtuste arvutamist, ja käitiste andmeid liikmesriigiti. Erihindamised põhinesid riskihindamise analüüsil, milles võeti arvesse mitut kriteeriumi, sealhulgas iga tootepõhise võrdlusaluse käitiseosa heitemahukust.
                  
               
                     (8)
                  
                  
                     Nende kontrollide tulemuste põhjal hindas komisjon üksikasjalikult käitisi, mille puhul oli tuvastatud võimalikke kõrvalekaldeid LHÜde ühtlustatud eraldamise eeskirjadest. Nende käitiste kohta paluti asjaomaste liikmesriikide pädevalt asutuselt täiendavaid selgitusi.
                  
               
                     (9)
                  
                  
                     Kõnealuse vastavushindamise tulemuste põhjal leiti, et Belgia, Bulgaaria, Tšehhi, Taani, Saksamaa, Eesti, Iirimaa, Kreeka, Hispaania, Prantsusmaa, Horvaatia, Itaalia, Küprose, Läti, Leedu, Luksemburgi, Malta, Ungari, Madalmaade, Austria, Poola, Portugali, Rumeenia, Sloveenia, Slovakkia, Soome ja Rootsi riiklikud rakendusmeetmed on kooskõlas direktiiviga 2003/87/EÜ ja delegeeritud määrusega (EL) 2019/331. Leiti, et kõnealuste liikmesriikide riiklike rakendusmeetmetega hõlmatud käitised vastavad LHÜde tasuta eraldamise tingimustele, ning vastuolusid üleliiduliste LHÜde ühtlustatud tasuta eraldamise eeskirjadega ei leitud, välja arvatud allpool esitatud juhtudel.
                  
               
                     (10)
                  
                  
                     Hindamise tulemuste põhjal ei ole Soome ja Rootsi esitatud riiklike rakendusmeetmete teatavad aspektid kooskõlas direktiivis 2003/87/EÜ ja delegeeritud määruses (EL) 2019/331 sätestatud kriteeriumidega.
                  
               
                     (11)
                  
                  
                     Soome ja Rootsi tegid ettepaneku lisada 51 käitist, mis kasutavad üksnes biomassi. Mõne sellise käitise suhtes kohaldati ajavahemikul 2004–2007 ühepoolse lisamise võimalust, mille komisjon oli kiitnud heaks vastavalt direktiivi 2003/87/EÜ artiklile 24. Üksnes biomassi kasutavad käitised jäeti aga seejärel kooskõlas direktiivi 2003/87/EÜ I lisa punkti 1 uue sättega ELi HKSist välja. See säte lisati HKSi direktiivi Euroopa Parlamendi ja nõukogu direktiiviga 2009/29/EÜ (3) ning alates selle kohaldamise algusest 1. jaanuaril 2013 määrati sellega kindlaks HKSi uus kohaldamisala, sealhulgas seoses varasemate ühepoolsete lisamistega. Seepärast tuleb üksnes biomassi kasutanud käitiste lisamisest keelduda võrdlusperioodi kõigi aastate puhul, ka siis, kui need olid kantud direktiivi 2003/87/EÜ artikli 11 lõikes 1 osutatud loetellu.
                  
               
                     (12)
                  
                  
                     Rootsi tegi ettepaneku lisada üks käitis, mille heitkogused pärinevad lubjapõletusahjust, kus kaltsineeritakse meesat, mis on jõutselluloosi tehastes keedukemikaalide regenereerimisel tekkiv jääk. Meesast lubja regenereerimise protsess on hõlmatud lühikese-/pikakiulise jõutselluloosi süsteemipiiride määratlustega. Seega impordib asjaomane käitis vahesaadust, mis on hõlmatud tootepõhise võrdlusalusega. Kuna heidet ei tohi topelt arvestada, nagu on märgitud delegeeritud määruse (EL) 2019/331 artikli 16 lõikes 7, tuleb selle käitise LHÜde tasuta eraldamise andmed tagasi lükata.
                  
               
                     (13)
                  
                  
                     Rootsi tegi ettepaneku, et kolm käitist kasutaksid rauamaagi graanulite tootmise puhul 3. etapi riiklike rakendusmeetmetega võrreldes erineva võrdlusaluse käitiseosi. Rootsi tegi ettepaneku kasutada rauamaagi graanulite tootmise puhul paagutatud maagi võrdlusaluse käitiseosa, kuigi 3. etapis kasutati soojuse- ja kütusepõhiseid võrdlusaluseid. Paagutatud maagi võrdlusalus on aga määratletud delegeeritud määruse (EL) 2019/331 I lisas ning kõnealuse tootepõhise võrdlusalusega hõlmatud toodete määratlus ning protsesside ja heite määratlus on kohandatud paagutamise jaoks ega hõlma rauamaagi graanuleid. Lisaks tuleb direktiivi 2003/87/EÜ artikli 10a lõike 2 kohaselt 4. etapiks ajakohastada võrdlusaluste väärtusi ning võrdlusaluste määratluste tõlgenduse kohandamist ette ei nähta. Seepärast tuleb paagutatud maagi käitiseosal põhinevad andmed rauamaagi graanulite tootmise kohta tagasi lükata,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Käesoleva otsuse I lisas loetletud käitiste, mis sisalduvad direktiivi 2003/87/EÜ artikli 11 lõike 1 kohaselt komisjonile esitatud loeteludes kõnealuse direktiiviga hõlmatud käitiste kohta, ja nendele käitistele vastavate andmete lisamisest keeldutakse.
            
            
               2.   Käesoleva otsuse II lisas loetletud käitise, mis sisaldub direktiivi 2003/87/EÜ artikli 11 lõike 1 kohaselt komisjonile esitatud loeteludes kõnealuse direktiiviga hõlmatud käitiste kohta, LHÜde tasuta eraldamise andmed lükatakse tagasi.
            
            
               3.   Käesoleva otsuse III lisas loetletud käitiste, mis sisalduvad direktiivi 2003/87/EÜ artikli 11 lõike 1 kohaselt komisjonile esitatud loeteludes kõnealuse direktiiviga hõlmatud käitiste kohta, tootepõhise võrdlusaluse käitiseosadele vastavad andmed lükatakse tagasi.
            
            
               4.   Vastuväiteid ei esitata, kui liikmesriik muudab käitiseosadeks jaotamisega seotud andmeid, mis on esitatud tema territooriumil asuvate käitiste kohta, mis sisalduvad lõikes 3 osutatud loeteludes ning on loetletud käesoleva otsuse III lisas, enne, kui ta määrab vastavalt delegeeritud määruse (EL) 2019/331 artikli 14 lõikele 5 kindlaks tasuta eraldatavate LHÜde esialgsed aastakogused perioodi 2021–2025 iga aasta kohta.
            
            
               5.   Komisjoni teavitatakse kõigist lõikes 4 osutatud muudatustest võimalikult kiiresti ning liikmesriik ei alusta delegeeritud määruse (EL) 2019/331 artikli 14 lõike 5 kohase tasuta eraldatavate LHÜde esialgsete aastakoguste kindlaksmääramisega perioodi 2021–2025 iga aasta kohta enne, kui vastuvõetavad muudatused on tehtud.
            
         
         
            Artikkel 2
            Kui artiklis 1 ei ole sätestatud teisiti, ei esitata vastuväiteid liikmesriikide poolt vastavalt direktiivi 2003/87/EÜ artikli 11 lõikele 1 esitatud, direktiiviga 2003/87/EÜ hõlmatud käitiste loetelude ega kõnealustele käitistele vastavate andmete suhtes.
            Käesolev otsus on adresseeritud liikmesriikidele.
         
         
            Brüssel, 25. veebruar 2021
            
               
                  Komisjoni nimel
               
               
                  juhtiv asepresident
               
               Frans TIMMERMANS
            
         
         
            (1)  ELT L 275, 25.10.2003, lk 32.
         
            (2)  Komisjoni 19. detsembri 2018. aasta delegeeritud määrus (EL) 2019/331, millega määratakse kindlaks üleliidulised üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste lubatud heitkoguse ühikute tasuta eraldamiseks ühtlustatud viisil (ELT L 59, 27.2.2019, lk 8).
         
            (3)  Euroopa Parlamendi ja nõukogu 23. aprilli 2009. aasta direktiiv 2009/29/EÜ, millega muudetakse direktiivi 2003/87/EÜ, et täiustada ja laiendada ühenduse kasvuhoonegaaside saastekvootidega kauplemise süsteemi (ELT L 140, 5.6.2009, lk 63).
      
      
         
            I LISA
            Käitised, mis kasutavad üksnes biomassi
            
               Käitise tunnuskood riiklike rakendusmeetmete loeteludes
            
            
                        FI000000000000645
                     
                     
                        FI000000000207696
                     
                     
                         
                     
                     
                         
                     
                  
                        SE000000000000031
                        SE000000000000086
                        SE000000000000169
                        SE000000000000211
                        SE000000000000320
                        SE000000000000523
                        SE000000000000583
                        SE000000000000686
                        SE000000000000789
                        SE000000000000845
                        SE000000000205887
                        SE000000000209930
                        SE000000000000779
                     
                     
                        SE000000000000064
                        SE000000000000088
                        SE000000000000186
                        SE000000000000249
                        SE000000000000324
                        SE000000000000543
                        SE000000000000629
                        SE000000000000687
                        SE000000000000798
                        SE000000000000847
                        SE000000000206192
                        SE000000000211058
                     
                     
                        SE000000000000073
                        SE000000000000099
                        SE000000000000199
                        SE000000000000261
                        SE000000000000382
                        SE000000000000547
                        SE000000000000659
                        SE000000000000705
                        SE000000000000830
                        SE000000000202297
                        SE000000000208282
                        SE000000000000153
                     
                     
                        SE000000000000074
                        SE000000000000102
                        SE000000000000205
                        SE000000000000319
                        SE000000000000468
                        SE000000000000565
                        SE000000000000681
                        SE000000000000785
                        SE000000000000838
                        SE000000000205800
                        SE000000000209062
                        SE000000000000231
                     
                  
      
      
         
            II LISA
            Käitis, mis kasutab lubja tootmises vahesaadust
            
               Käitise tunnuskood riiklike rakendusmeetmete loetelus
            
            
                        SE000000000000419
                     
                  
      
      
         
            III LISA
            Käitised, mis kasutavad soojus- või kütusepõhise võrdlusaluse asemel paagutatud maagi tootepõhist võrdlusalust
            
               Käitise tunnuskood riiklike rakendusmeetmete loetelus
            
            
                        SE000000000000497
                     
                     
                        SE000000000000498
                     
                     
                        SE000000000000499